टीटीपी के अल-कायदा से नजदीकी रिश्ते रहे हैं। दिसंबर 2014 में फजलुल्लाह के साथियों ने पाकिस्तानी इतिहास के सबसे घातक आंतकवादी घटना को अंजाम दिया, जब आतंकवादियों ने पाकिस्तान के पेशावर में एक आर्मी पब्लिक स्कूल पर हमला किया था। इस घटना में 130 से ज्यादा बच्चों समेत 151 लोग मारे गए थे। बताया जाता है कि 2012 में फजलुल्लाह ने पाकिस्तानी स्कूल छात्रा और सामाजिक कार्यकर्ता मलाला युसुफजई के अपहरण का आदेश दिया था, लेकिन यह साजिश नाकाम हो गई थी। सबसे कम उम्र में नोबेल शांति पुरस्कार पाने वाली मलाला यूसुफजई ने टीटीपी और फजलुल्लाह की खुलेआम आलोचना की थी। ऐसा कहा जाता है कि मलाला को गोली फजलुल्‍लाह ने ही मारी थी।